|  |  |
| --- | --- |
| **ВИДАВАНЄ РИШЕНЯ З ЯКИМ ШЕ ДОШЛЄБОДЗУЄ ВИНОШЕНЄ ПРЕДМЕТОХ ДО ИНОЖЕМСТВА** | |
|  |
| **ПРАВНA ОСНОВA**  На основи члена 80. пасус 2. Закона о културних доброх («Службени глашнїк РС», число 71/94, 52/2011 – др. закон, 99/2011 – др. закон и 6/20 – др. закон), члена 42. точка 15. Закона о утвердзованю компетенцийох Автономней покраїни Войводини («Службени глашнїк РС», число 99/09, 67/12 – одлука УС и 18/20 – др. закон), Одлуки о утвердзованю роби за чий увоз, вивоз, односно транзит предписане обезпечованє одредзених документох («Службени глашнїк РС», число 4/20) и членох 16. пасус 5, 24. пасус 2. и 49. Покраїнскей скупштинскей одлуки о покраїнскей управи («Службени новини АПВ», число 37/14, 54/14 – др. одлука, 37/16, 29/17 и 24/19) и у складзе зоз членом 15. Закона о защити податкох о особносци («Службени глашнїк РС», число 87/18), Покраїнски секретарият за културу, явне информованє и одношеня з вирскима заєднїцами видава одобренє за виношенє доброх яки уживаю предходну защиту до иножемства.    **ПОТРЕБНА ДОКУМЕНТАЦИЯ:**        **1. Виполнєне вимаганє за видаванє ришеня з Вияву о согласносци**  **2. Фотокопию першого бока пасошу за подношительох хтори особнє вивожа предмет зоз жеми або фотокопию особней леґитимациї**  **3. Фахове думанє установи цо є компетентна за єй видаванє, и то:**     ► Покраїнски завод за защиту памятнїкох култури Штросмаєрова 22, 21131 Петроварадин  тел. 021/431 – 211  и-мејл: [office@pzzzsk.rs](mailto:office@pzzzsk.rs)     ► Медзиопштински завод за защиту памятнїкох култури  Площа шлєбоди 3, 24000 Суботица  тел. 024/557 – 606  и-мејл: [office@heritage-su.org.rs](mailto:office@heritage-su.org.rs)     ► Завод за защиту памятнїкох култури  Площа Святого Димитрия 10, 22000 Сримска Митровица  тел. 022/612 – 708  и-мејл: [sm.zzsksm@zavodsm.rs](mailto:sm.zzsksm@zavodsm.rs)     ► Завод за защиту памятнїкох култури  Жарка Зренянина 17/1, 26000 Панчево  тел. 013/351 – 472  и-мејл: [office@zzskpancevo.org](mailto:office@zzskpancevo.org)     ► Завод за защиту памятнїкох култури  Пупинова 14, 23000 Зренянин  тел. 023/564 -366  и-мејл: [spomkultzr@gmail.com](mailto:spomkultzr@gmail.com)  **4. Доказ о уплаценей такси**  **ПРИДАВАНЄ ВИМАГАНЯ**  **Виполнєни вимаганя з провадзацу документацию ше подноши на Писарнїцу покраїнских орґанох у будинку Покраїнскей влади, Булевар Михайла Пупина 16, 21000 Нови Сад** (при Службеним уходзе), роботни дзень од 8 по 14 годзин.   Термин за видаванє ришеня 30 днї од дня приєму у Покраїнским секретарияту за културу, явне информованє и одношеня з вирскима заєднїцами. Просекови термин за поступанє Секретарияту по вимаганю 7 днї.  **УПЛАЦОВАНЄ ТАКСИ**  Подношителє Вимаганя за видаванє дошлєбодзеня за виношенє предметох до иножемства хтори нє ошлєбодзени од плаценя покраїнскей административней такси, на основи Покраїнскей скупштинскей одлуки о покраїнских административних таксох («Службени новини АПВ», число 40/19), ґу наведзеному вимаганю приложа и доказ о уплаценей покраїнскей административней такси, за вимаганє, у суми 310,00.  Таксу мож плациц з общу уплатнїцу, з тима податками:  **Наменка: Такса за вимаганє, молбу, предкладанє, прияву або други поднєсок (тарифне число 1)**  **Жиро рахунок: 840-1572845-61**  **Поволанка на число: 80252-742231**  **Приматель: Буджет Автономней покраїни Войводини – евиденцийни рахунок приходох**  **Сума: 310,00 динари**  **Доказ о плаценей такси ше приклада ґу каждому поєдинєчному вимаганю**  Надпомнуце:  Зоз Покраїнску скупштинску одлуку о покраїнских административних таксох утвердзени и субєкти цо су ошлєбодзени плаценя такси:   1. орґани, орґанизациї и институциї Републики Сербиї; 2. орґани и орґанизациї автономних покраїнох, односно єдинкох локалних самоуправох; 3. орґанизациї обовязного социялного осиґураня; 4. установи хтори основали Република Сербия, автономна покраїна, односно єдинка локалней самоуправи; 5. церкви и вирски заєднїци, реґистровани у складзе зоз Законом о церквох и вирских заєднїцох; 6. орґанизациї червеного крижа.   **ПРЕБЕРАНЄ РИШЕНЯ**  По законченим поступку странку ше информує о способе пребераня ришеня.  Ришеня ше странком доручує по пошти або их можу превжац особнє у Секретарияту.  **ОБВИСЦЕНЄ О ОБРОБКУ ПОДАТКОХ О ОСОБИ**  У складзе зоз членом 15. Закона о защити податкох о особносци («Службени глашнїк РС», число 87/18), на тот способ Вас информуєме о информацийох у вязи з обробком податкох о особносци, особи на хтору ше податки одноша (у дальшим тексту: Особа чийо ше податки обрабя) у Покраїнским Секретарияту за културу, явне информованє и одношеня з вирскима заєднїцами (у дальшим тексту: Рукователь).   1. Рукователь   Покраїнски секретарият за културу, явне информованє и одношеня з вирскима заєднїцами, адреса: Нови Сад, Булевар Михайла Пупина число 16, МБ: 08891311, ПИЧ: 105698588.   1. Податки яки ше зазберує   Особу чийо податки ше обрабя, на тот способ информуєме же Рукователь зазбера и оброби, под условиями, на способ и у терминох яки предвидзени з тим обвисценьом, тоти податки о особносци:   * Мено и презвиско * Адресу биваня/место пребуваня * Число и датум видаваня особного документу (пасош, особна леґитимация) * Назву орґану цо видал особни документ   (у дальшим тексту заєднїцки означене як: Податок о особносци)   1. Циль зазберованя Податкох о особносци и способ обробку   Рукователь зазбера и хаснує Податки о особносци з цильом видаваня одобреня, односно дозволи за виношенє доброх яки уживаю предходну защиту до иножемства, а у складзе зоз Законом о защити податкох о особносци.   1. Право Особох чийо ше податки обрабя и оповолованє приставаня   Особа чийо ше податки обрабя ма право од Рукователя вимагац приступ податком, увид, копию, претаргнуце и дочасове претаргнуце обробку, як и сцеранє податкох кед: циль обробку нє ясно одредзени; циль обробку вименєни, а нє виполнєти условия за обробок за тот вименєни циль; циль обробку витворени, односно податки вецей нє потребни за витворйованє цилю; способ обробку нєдошлєбодзени; податок спада до числа и файти податкох чий обробок нєзрозмирни цилю; податок нєточни, а нє мож прейґ виправки го заменїц з точним; ше податок обрабя без приставаня або овласценя яке засноване на закону и у других случайох кед обробок нє мож окончиц у складзе з одредбами Закона о защити податкох о особносци.  Особа ма право на претаргнуце и дочасове застановйовнє обробку кед доказала точносц, подполносц и ажурносц податкох, як и право же би ше тоти податки означели як оспорени док ше нє утвердзи їх точносц, подполносц и ажурносц.  Особа чийо ше податки обрабя ма право у каждим моменту поднєсц пригварку Руковательови на обробок Податкох о особносци хтори ше на ньго/ню одноши и то на e-mail адресу: [slobodan.vasic@vojvodina.gov.rs](mailto:slobodan.vasic@vojvodina.gov.rs).  У случаю нєдошлєбодзеного обробку Особа чийо ше податки обрабя може ше явиц Поверенїкови за информациї од явного значеня и защиту податкох о особносци.  Особа чийо ше податки обрабя упозната зоз тим же ше согласносц дава на добродзечней основи, и же у каждим моменту Особа чийо ше податки обрабя овласцена оповолац согласносц.  Особа чийо ше податки обрабя, оповолованє приставаня може зробиц у писаней форми з виявйованьом дзеки же вецей нє жада буц обовязана з дату согласносцу, з тим же оповолованє ма дїйство од моменту кед го приял Рукователь.  Оповолованє приставаня поцагує зоз собу преставанє гоч якого дальшого обробку Податкох о особносци, з тим же нє уплївує на обробок податкох яки окончени на основу приставаня пред оповолованьом.   1. Термин чуваня податкох   Податки о особносци ше обрабя на период 1 (єдного) рока або до моменту оповолованя согласносци у складзе з точку 4. того Обвисценя.   1. Хаснователє податкох   Рукователь нє прешлїдзи або положи на увид Податки о особносци трецим особом або винєше зоз Републики Сербиї, окрем Управи царини (хтора у складзе зоз своїма компетенциями контролує вивоз доброх яки уживаю предходну защиту до иножемства).   1. Мири защити Податкох о особносци   Рукователь у рамикох своєй дїловней орґанизациї запровадзує нєобходни аспекти защити податкох (орґанизацийни, технїчни, персонални), уключуюци, алє ше нє огранїчує на:   * Технїчни мири защити, * Контролу физичного приступу системи дзе маґазиновани Податки о особносци, односно особни податки, * Контролу приступу податком, * Контролу преношеня податкох, * Контролу доступносци податкох, * Други мири информацийней безпечносци, * Шицки други мири яки нєобходни за защиту податкох о особносци.   Рукователь шицки податки чува и обрабя як дїловну тайну, з применьованьом шицких технїчних и орґанизацийних мирох защити податкох у складзе зоз Законом о защити податкох о особносци и интернима актами Рукователя. | |
|  | |
|  | |
|  | |